钦定古今图书集成/明伦汇编/氏族典/第521卷 > 薛举
## 钦定古今图书集成/明伦汇编/氏族典/第521卷 > 薛举

按《唐书薛举传》：“举，兰州金城人。容貌魁岸，武敢善射，
殖产钜万，好结纳边豪为长雄。隋大业末，任金城府
校尉，会岁凶，陇西盗起，举与子仁杲及其党矫称捕
反者，即起兵囚郡县官，发粟以赈贫乏。自号西秦霸
王，建元秦兴，以仁杲为齐公，少子仁越为晋公。更招
附馀盗，锋锐甚，所徇皆下。进陷枹䍐、岷山，不阕旬，尽”
有陇西地，众十三万。十三年，僭帝号于兰州，以妻鞠
为后，仁杲为太子，即其先墓置陵邑，立庙城南，陈兵
数万。武德元年，举悉兵屯析墌，掠岐、豳。秦王御之，大
败，谋乘胜直趋长安。方行而病，未几死。仁杲代立，伪
谥“举武皇帝